Dogara ya yi kadan, wadanda suka fi shi ma sun fadi - Gwamnan Bauchi
Na fi karfin inyi fada da Dogara, ya yi kadan - Gwamnan Bauchi, Bala Mohammed
11 days ago 5333 views by Abdul Rahman Rashid
Gwamnan jihar Bauchi, Bala AbdulKadir Mohammed, ya siffanta tsohon kakakin majalisar wakilai, Yakubu Dogara, da ya sauya sheka zuwa All Progressives Congress APC a matsayin annoba a siyasa.
Ya zargi Dogara da kara kudi a kwangila a ayyukan da yakeyi a mazabarsa.
Ya bayyana hakan ne yayinda daruruwan masoya daga kananan hukumomin Dass, Tafawa Balewa da Bogoro, da Yakubu Dogara ke wakilta suka kai masa ziyara gidan gwamnati ranar Talata.
Yace, "Bayan karamar hukumar Bauchi, babu inda na samu dimbin kuri'u kaman Dass, Tafawa Balewa da Bogoro kuma ko a shekarun baya na samu wadannan kuri'u lokacin da nike ANPP; kuri'un da na samu lokaci sun ninka na Dogara sau 20."
"Yanzu da nayi takaran zaben gwamna, kuri'un da na samu sun fi nashi kuma saboda haka, duk abinda zan yi muku, ba dan Dogara zan yi ba, zan yi ne saboda Allah kuma saboda kai na."
"Wadannan karerayin da yake kaina, ya ce bamu baiwa kananan hukumomi kudi, amma haka kananan hukumomin suke a da? Shin baku ganin abubuwan da mukeyi?
"Kawai yana zuba ne saboda idan ka ga kare na gudu, imma yana kokarin cimma wani abu ne ko wani abu na bin shi. Muna tausayinshi saboda ya zama annoba a siyasa, amma a idonmu 'yan uwa da dattawa, ya zama abin kunya."
Gwamnan ya ce ba zai iya fada da Dogara ba saboda "shi (Dogara) ya yi karami; wadanda suka fi shi ma sun yunkura kuma sun fadi."
Mun kawo muku rahoton cewa, Gwamnan Bauchi, Bala Mohammed ya musanta dukkan zargin rashawa da tsohon kakakin majalisar wakilai, Yakubu Dogara, ya kwatanta shi da su.
Dogara na wakiltar mazabar ne a majalisar wakilai.
Hukuncin kisan saurayi mai batanci: Hisbah da limamai sun aike wa Ganduje sako
58 minutes ago 778 views
35 minutes ago 3518 views
3 hours ago 55649 views
3 hours ago 25409 views
28 minutes ago 2219 views
4 hours ago 34808 views
3 hours ago 8964 views
Yadda matashi ya shaƙe wuyar budurwa ta mutu suna tsakar lalata